
kėdainių rajono savivaldybėS ADMINISTRACIJOS DIREKTORIUS

ĮSAKYMAS
DĖL ŠALPOS (SOCIALINĖS) PENSIJOS GAVĖJO (PENSININKO) IR ŠALPOS KOMPENSACIJOS GAVĖJO PAŽYMĖJIMŲ BLANKŲ SAUGOJIMO, IŠDAVIMO, APSKAITOS, NAUDOJIMO BEI SUGADINTŲ PAŽYMĖJIMŲ BLANKŲ NAIKINIMO TVARKOS APRAŠO PATVIRTINIMO

2016 m. sausio 28 d. Nr. AD-1-91
Kėdainiai


Vadovaudamasis Lietuvos Respublikos vietos savivaldos įstatymo 18 straipsnio 1 dalimi, 29 straipsnio 8 dalies 2 punktu, Šalpos (socialinės) pensijos gavėjo (pensininko) ir šalpos kompensacijos gavėjo pažymėjimų išdavimo tvarkos aprašo, patvirtinto Lietuvos Respublikos socialinės apsaugos ir darbo ministro 2005 m. liepos 13 d. įsakymu Nr. A1-203, 32 punktu:

1. T v i r t i n u  Šalpos (socialinės) pensijos gavėjo (pensininko) ir šalpos kompensacijos gavėjo pažymėjimų blankų saugojimo, išdavimo, apskaitos, naudojimo bei sugadintų pažymėjimų blankų naikinimo tvarkos aprašą (pridedama).

2. S u d a r a u Šalpos (socialinės) pensijos gavėjo (pensininko) ir šalpos kompensacijos gavėjo pažymėjimų sugadintų blankų nurašymo komisiją.
2.1. Jūratė Blinstrubaitė, Socialinės paramos skyriaus vedėja, komisijos pirmininkė,

2.2 Gintarė Vainauskienė, Socialinės paramos skyriaus vyriausioji specialistė,

2.3 Aušra Verbliugevičienė, Socialinės paramos skyriaus vyriausioji specialistė. 


3. P r i p a ž į s t u  netekusiu galios Kėdainių rajono savivaldybės administracijos direktoriaus 2012 m. kovo 28 d. įsakymą Nr. AD-1-439 „Dėl Šalpos (socialinės) pensijos gavėjo (pensininko) ir šalpos kompensacijos gavėjo pažymėjimų blankų saugojimo, išdavimo, apskaitos, naudojimo bei sugadintų blankų naikinimo tvarkos patvirtinimo“. 

4. Į p a r e i g o j u Eriką Petraitytę įteikti įsakymą Jūratei Blinstrubaitei, Gintarei Vainauskienei, Aušrai Verbliugevičienei.
                    Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Administracijos direktoriaus                                                                                  Ovidijus Kačiulis
Parengė

Gintarė Vainauskienė
                     Jūratė Blinstrubaitė                      Evaldas Vaicekavičius

2016-01-                          
              

           

     V-sistemoje
             PATVIRTINTA

                                                                            Kėdainių rajono savivaldybės administracijos

                                                    direktoriaus 2016 m. sausio 28 d.

                                   įsakymu Nr. AD-1-91
ŠALPOS (SOCIALINĖS) PENSIJOS GAVĖJO (PENSININKO) IR ŠALPOS KOMPENSACIJOS GAVĖJO PAŽYMĖJIMŲ BLANKŲ SAUGOJIMO, IŠDAVIMO, APSKAITOS, NAUDOJIMO BEI SUGADINTŲ PAŽYMĖJIMŲ BLANKŲ NAIKINIMO TVARKOS APRAŠAS

I SKYRIUS

BENDROSIOS NUOSTATOS

1. Šalpos (socialinės) pensijos gavėjo (pensininko) (toliau – šalpos pensijos gavėjo) ir šalpos kompensacijos gavėjo pažymėjimų (toliau tekste – pažymėjimas) blankų saugojimo, išdavimo, apskaitos ir naudojimo tvarkos aprašas (toliau tekste – tvarkos aprašas) reglamentuoja šalpos pensijos gavėjo ir šalpos kompensacijos gavėjo pažymėjimų blankų gaminimo, saugojimo, išdavimo, apskaitos, bei sugadintų pažymėjimų blankų naikinimo tvarką Kėdainių rajono savivaldybėje.

2. Tvarkos aprašas parengtas vadovaujantis Šalpos (socialinės) pensijos gavėjo (pensininko) ir šalpos kompensacijos gavėjo pažymėjimų išdavimo tvarkos aprašu, patvirtintu Lietuvos Respublikos Socialinės apsaugos ir darbo ministro 2005 m. liepos 13 d. įsakymu Nr. A1-203.

3. Šalpos pensijos gavėjo ir šalpos kompensacijos gavėjo pažymėjimai išduodami Lietuvos Respublikos valstybinių šalpos išmokų įstatyme nurodytiems asmenims, kuriems paskirta ir mokama  šalpos pensija, šalpos našlaičių pensija, šalpos kompensacija ar socialinė pensija.


II SKYRIUS

PAŽYMĖJIMŲ BLANKŲ GAMINIMAS IR SAUGOJIMAS

4. Už pažymėjimų blankų gaminimo organizavimą, saugojimą, išdavimą, apskaitą ir sugadintų pažymėjimų blankų nurašymo dokumentų rengimą atsakingas Kėdainių rajono savivaldybės administracijos Socialinės paramos skyriaus (toliau – Skyrius) darbuotojas, kuriam ši funkcija priskirta pagal pareigybės aprašymą.

5. Pažymėjimų blankai gaminami vadovaujantis Lietuvos Respublikos viešųjų pirkimų įstatymo ir  Lietuvos Respublikos saugiųjų dokumentų ir saugiųjų dokumentų blankų gamybos įstatymo nuostatomis.

6. Pagaminti pažymėjimų blankai saugomi Skyriuje, užrakinamame seife.

7. Dingus pažymėjimų blankams, darbuotojas, atsakingas už pažymėjimų blankų saugojimą, informuoja Skyriaus vedėją, kuris apie pažymėjimų blankų dingimą praneša administracijos direktoriui. 
8. Atleidžiamas iš pareigų arba perkeliamas į kitas pareigas Skyriaus darbuotojas, atsakingas už pažymėjimų apskaitą, nepanaudotus pažymėjimų blankus, jų išdavimo apskaitos knygas perduoda kitam paskirtam darbuotojui surašius perdavimo−priėmimo aktą.

9. Pažymėjimų išdavimo apskaitos knygos, kuriomis remiantis pažymėjimų blankai buvo gauti ir išduoti, pažymėjimų blankų sunaikinimo aktai perduodami saugoti į archyvą, ten saugomi 10 metų.

III SKYRIUS

 PAŽYMĖJIMŲ PILDYMAS IR IŠDAVIMAS

10. Asmuo, kuriam paskirta ir mokama šalpos pensija, šalpos kompensacija arba vienas iš jo tėvų (įtėvių), globėjas ar rūpintojas, pateikęs asmens tapatybę patvirtinantį dokumentą, dokumentą, patvirtinantį giminystės ryšius su vienos iš minėtų išmokų gavėju, arba dokumentus apie globos ar rūpybos nustatymą ir asmens paskyrimą globėju ar rūpintoju, kreipiantis dėl pažymėjimo išdavimo Skyriui pateikia asmens, kuriam išduodamas pažymėjimas, nuotrauką (3 cm x 4 cm dydžio).

11. Skyriaus darbuotojas vadovaudamasis teisės aktų nustatyta tvarka užpildo pažymėjimo blanką, registruoja pažymėjimų išdavimo apskaitos knygoje, kurioje pasirašo pažymėjimą išduodantis Skyriaus darbuotojas ir šį pažymėjimą paimantis asmuo.

12. Užpildytame pažymėjime neturi būti taisymų ir braukymų. Jei pildant pažymėjimą padaroma klaida, pildomas kitas pažymėjimas.

13. Pažymėjimą pasirašo Skyriaus darbuotojas, kuriam ši funkcija priskirta pagal pareigybės aprašymą, ir jį tvirtina apvaliu skyriaus antspaudu. Šio darbuotojo nesant, pažymėjimą pasirašo kitas Skyriaus darbuotojas.

14. Šalpos išmokų įstatymo nustatytais atvejais asmeniui, turinčiam teisę kartu su šalpos pensija, šalpos kompensacija gauti Šalpos išmokų įstatymo 2 straipsnio 7 dalyje nurodytas pensijas ir pensijų išmokas bei turinčiam atitinkamas pensijas ir pensijų išmokas skiriančios ir mokančios įstaigos išduotą atitinkamą pensijos ar pensijų išmokos gavėjo pažymėjimą, pažymėjimai neišduodami.  

15. Pažymėjimai išduodami nemokamai.

16. Pažymėjimą pasiima jo gavėjas arba vienas iš jo tėvų (įtėvių), globėjas ar rūpintojas, tik pateikęs asmens tapatybę liudijantį dokumentą, o kai pažymėjimą pasiima vienas iš asmens tėvų (įtėvių), globėjas ar rūpintojas, kartu su asmens tapatybe patvirtinančiu dokumentu pateikiamas dokumentas, patvirtinantis giminystės ryšius su asmeniu, kuriam išduodamas pažymėjimas, arba dokumentai apie globos ar rūpybos nustatymą ir apie asmens paskyrimą globėju ar rūpintoju.

17. Asmuo, pametęs ar kitaip praradęs pažymėjimą, pateikia Skyriui prašymą išduoti pažymėjimo dublikatą.

18. Išduodant pažymėjimo dublikatą, blanko viršutiniame kampe rašoma: ,,Dublikatas“.

19. Asmuo, gavęs šalpos pensijos gavėjo pažymėjimo ar šalpos kompensacijos gavėjo pažymėjimo dublikatą ir suradęs prarastą šalpos pensijos gavėjo pažymėjimą ar šalpos kompensacijos gavėjo pažymėjimą, privalo pažymėjimo dublikatą grąžinti Skyriui.

20. Išrašyti ir dėl kokių nors priežasčių neišduoti ar grąžinti pažymėjimai (pažymėjimų dublikatai) iki jų nurašymo ir sunaikinimo saugomi Skyriaus darbuotojo, kuriam ši funkcija priskirta pagal pareigybės aprašymą.

21. Skyriaus darbuotojas, nepagrįstai išdavęs šalpos pensijos ar šalpos kompensacijos pažymėjimą, atsako už padarytą žalą teisės aktų nustatyta tvarka.

IV SKYRIUS

PAŽYMĖJIMŲ BLANKŲ NAIKINIMAS

22. Sugadinti pažymėjimų blankai registruojami ir kartu su neišduotais bei grąžintais pažymėjimais naikinami pasibaigus kalendoriniams metams, surašius aktą apie dokumentų naikinimą. Aktą surašo ir pažymėjimų blankus sunaikina savivaldybės administracijos direktoriaus sudaryta komisija. Aktas tvirtinamas savivaldybės administracijos direktoriaus parašu. Nurašyti pažymėjimai, dalyvaujant komisijos nariams, sunaikinami.

____________________________

